**Noteikumu projekta “Grozījumi Ministru kabineta 2013.gada 15.janvāra noteikumos Nr.40 “Noteikumi par pievienotās vērtības nodokļa deklarācijām”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Saeimā 2017.gada 27.jūlijā pieņemto likumu “Grozījumi Pievienotās vērtības nodokļa likumā”, kas stāsies spēkā 2018.gada 1.janvārī, ir nepieciešami grozījumi par pievienotās vērtības nodokļa (turpmāk – PVN) deklarācijas un tās pielikumu aizpildīšanu Ministru kabineta 2013.gada 15.janvāra noteikumos Nr.40 “Noteikumi par pievienotās vērtības nodokļa deklarācijām” (turpmāk – Ministru kabineta 2013.gada 15.janvāra noteikumi Nr.40).Noteikumu projekts “Grozījumi Ministru kabineta 2013.gada 15.janvāra noteikumos Nr.40 “Noteikumi par pievienotās vērtības nodokļa deklarācijām”” (turpmāk – noteikumu projekts) ir izstrādāts, lai nodrošinātu Ministru kabineta 2013.gada 15.janvāra noteikumu Nr.40 saskaņotību ar grozījumiem Pievienotās vērtības nodokļa likumā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. 2018.gada 1.janvārī, pamatojoties uz likumu “Grozījumi Pievienotās vērtības nodokļa likumā”, stājas spēkā Pievienotās vērtības nodokļa likuma 143.4pants, kas noteic īpašā PVN piemērošanas režīma (tā saucamā PVN apgrieztā maksāšanas kārtība) ieviešanu metālizstrādājumu piegādēm un ar to saistītiem pakalpojumiem, 143.5pants, kas noteic īpašā PVN piemērošanas režīma ieviešanu sadzīves elektronisko iekārtu un sadzīves elektriskās aparatūras piegādei, kā arī jaunā redakcijā izteiktais Pievienotās vērtības nodokļa likuma 142.pants, nosakot, ka īpašo PVN piemērošanas režīmu piemēro būvizstrādājumu piegādēm.Ministru kabineta 2013.gada 15.janvāra noteikumos Nr.40 nav paredzēta kārtība, kādā aizpildāma PVN deklarācija un tās pielikumi, ja piemēro īpašo PVN piemērošanas režīmu minēto preču un pakalpojumu piegādēm.Lai reģistrēti PVN maksātāji varētu atsevišķi atšifrēt metālizstrādājumu piegādes un ar tām saistītus pakalpojumus, sadzīves elektronisko iekārtu un sadzīves elektriskās aparatūras piegādes, būvizstrādājumu piegādes, PVN deklarācijas pielikuma “Pārskats par priekšnodokļa un nodokļa summām, kas norādītas nodokļa deklarācijā par taksācijas periodu” I daļas “Nodokļa summas par iekšzemē iegādātajām precēm un saņemtajiem pakalpojumiem” (turpmāk - PVN1 pārskats I daļa) 3.ailē “kods, kas raksturo darījuma veidu” norādāmā informācija ir papildināta ar atsevišķiem speciāliem kodiem “R7” - nodokļa summas par saņemtajiem pakalpojumiem un saņemtajām precēm, kas aprēķinātas saskaņā ar likuma 143.4pantu, “R8” - nodokļa summas par saņemtajām precēm, kas aprēķinātas saskaņā ar likuma 143.5pantu; “R9” - nodokļa summas par saņemtajām precēm, kas aprēķinātas saskaņā ar likuma 142.pantu.Lai Valsts ieņēmumu dienests PVN administrēšanas procesā varētu pamatoti izvērtēt tiesības atskaitīt priekšnodokli, izsekot iegādāto būvmateriālu apjomam un sniegtajiem pakalpojumiem, kā arī nodokļu maksātāju riska analīzes mērķiem,  PVN kontroles pasākumu veikšanai, īpašā PVN piemērošanas režīma darbības efektivitātes izvērtēšanas nolūkiem, tiek noteikts atsevišķs kods “R9”. Piemēram, ja reģistrēts PVN maksātājs iegādājas metāla caurules tālākai pārdošanai, tad, atšifrējot darījumu PVN deklarācijas PVN1 pārskata I daļā jānorāda kods “R7”. Savukārt, ja metāla caurules tiek iegādātas iestrādāšanai būvē, tad darījums PVN deklarācijas PVN1 pārskata I daļā jānorāda ar kodu “R9”.Ja brīdis, kad veikta preču piegāde vai sniegts pakalpojums un izrakstīts PVN rēķins (vai iestājies PVN rēķina izrakstīšanas termiņš), vai saņemta atlīdzība saskaņā ar PVN rēķinu, ir, sākot no 2018.gada 1.janvāra, PVN maksātāji, kuriem taksācijas periods ir mēnesis vai ceturksnis, Pievienotās vērtības nodokļa likuma 143.4 un 143.5pantā minētos darījumus, 142.pantā minētās būvizstrādājumu piegādes PVN deklarācijā norāda, lietojot attiecīgi kodus “R7”, “R8” un “R9”.Savukārt, ja brīdis, kad veikta preču piegāde vai sniegts pakalpojums un izrakstīts PVN rēķins (vai iestājies PVN rēķina izrakstīšanas termiņš), vai saņemta atlīdzība saskaņā ar PVN rēķinu, ir līdz 2017.gada 31.decembrim, PVN deklarācijā 143.4 un 143.5pantā minētos darījumus, 142.pantā minētās būvizstrādājumu piegādes PVN maksātāji norāda pēc kārtības, kas ir spēkā līdz iepriekš minētajam datumam (proti, nepiemērojot PVN apgriezto maksāšanas kārtību).2. Ar 2017.gada 27.jūlija grozījumiem Pievienotās vērtības nodokļa likumā ar 2018.gada 1.janvāri ir samazināta iekšzemes PVN maksātāja reģistrācijas robežvērtība, proti, iekšzemes PVN maksātājs ir tiesīgs nereģistrēties Valsts ieņēmumu dienesta PVN maksātāju reģistrā, ja tā veikto ar PVN apliekamo preču piegāžu un sniegto pakalpojumu kopējā vērtība iepriekšējo 12 mēnešu laikā nav pārsniegusi 40 000 *euro* iepriekšējo 50 000 *euro* vietā. Tādējādi ar grozījumiem Ministru kabineta 2013.gada 15.janvāra noteikumos Nr.40 paredzēts nomainīt iekšzemes PVN maksātāja reģistrācijas VID PVN maksātāju reģistrā robežvērtības skaitli 50 000 *euro* ar 40 000 *euro.*Līdz ar to, lai saskaņotu Ministru kabineta 2013.gada 15.janvāra noteikumus Nr.40 ar grozījumiem Pievienotās vērtības nodokļa likumā, ir nepieciešams izdarīt grozījumus Ministru kabineta 2013.gada 15.janvāra noteikumos Nr.40.  |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums skars:1) nereģistrētus iekšzemes PVN maksātājus, kuru veikto ar PVN apliekamo preču piegāžu un sniegto pakalpojumu kopējā vērtība iepriekšējo 12 mēnešu laikā ir sasniegusi 40 000 *euro*; 2) reģistrētus PVN maksātājus, kas ir būvizstrādājumu piegādātāji un saņēmēji;3) reģistrētus PVN maksātājus, kas ir metālizstrādājumu piegādātāji un saņēmēji, ar metālizstrādājumu piegādi saistīta pakalpojuma sniedzēji un saņēmēji; 4) reģistrētus PVN maksātājus, kas ir sadzīves elektronisko iekārtu un sadzīves elektriskās aparatūras piegādātāji un saņēmēji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā paredzēto grozījumu spēkā stāšanās rezultātā administratīvais slogs:- nepalielināsies attiecībā uz īpašā PVN piemērošanas režīma ieviešanu metālizstrādājumu piegādēm un ar tām saistītajiem pakalpojumiem, sadzīves elektronisko iekārtu un sadzīves elektriskās aparatūras piegādēm un būvizstrādājumu piegādēm, ņemot vērā, ka PVN maksātāji pārsvarā grāmatvedību kārto izmantojot grāmatvedības programmas, kurās automātiski tiek iekļauti visi veiktie darījumi. Savukārt reģistrēto PVN maksātāju skaits, kuri neizmanto grāmatvedības programmas, ir mazs;- palielināsies iekšzemes PVN maksātājiem, kuru veikto ar PVN apliekamo preču piegāžu un sniegto pakalpojumu kopējā vērtība 12 mēnešu laikā ir robežās no 40 000 līdz 50 000 *euro,* jo tiem būs jābūt reģistrētiem Valsts ieņēmumu dienesta PVN maksātāju reģistrā, un jāpilda visi reģistrēta PVN maksātāja pienākumi, kas saistīti ar PVN uzskaiti un maksāšanu valsts budžetā. |
| 3. | Administratīvo izmaksu monetārs novērtējums | Ņemot vērā, ka katram reģistrētam PVN maksātājam, kurš būs reģistrēts Valsts ieņēmumu dienesta PVN maksātāju reģistrā, sasniedzot reģistrācijas slieksni 40 000 *euro*, veikto ar PVN apliekamo darījumu apjoms ir atšķirīgs, kā arī, ka PVN deklarācijas pielikumos atsevišķi atšifrējamo darījumu skaits katram reģistrētam PVN maksātājam būs atšķirīgs, nav iespējams noteikt administratīvās izmaksas saistībā ar PVN deklarācijas un tās pielikumu aizpildīšanu, kas radīsies reģistrētam PVN maksātājam. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |

|  |
| --- |
|  |
| **Rādītāji** | **2017.gads** | Turpmākie trīs gadi (*euro*) |
| **2018.gads** | **2019.gads** | **2020.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| t.sk. pievienotās vērtības nodoklis | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Projekts šo jomu neskar |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
| 7. Cita informācija | Nepieciešamais finansējums izmaiņām Valsts ieņēmumu dienesta informācijas sistēmās 42 592 *euro* apmērā tiks nodrošināts Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” Valsts nodokļu politikas pamatnostādņu 2018.-2021.gadam ieviešanai piešķirtā finansējuma ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība par grozījumiem Pievienotās vērtības nodokļa likumā, kas stāsies spēkā 2018.gada 1.janvārī, ir informēta, publicējot informatīvo materiālu “Par grozījumiem Pievienotās vērtības nodokļa likumā” Valsts ieņēmumu dienesta tīmekļa vietnē izvēlnes “Nodokļi” sadaļas “[Pievienotās vērtības nodoklis](https://www.vid.gov.lv/lv/pievienotas-vertibas-nodoklis)” apakšsadaļā “Informatīvie un metodiskie materiāli”.Sabiedrība par noteikumu projekta izstrādes nepieciešamību ir informēta, ievietojot 2017.gada 6.septembrī Finanšu ministrijas tīmekļa vietnē uzziņu par noteikumu projektu.Informācija par noteikumu projektā paredzētajiem grozījumiem būs publicēta Valsts ieņēmumu dienesta tīmekļa vietnē pēc to stāšanās spēkā. |
| 2. | Sabiedrības līdzdalība projekta izstrādē | Likuma “Grozījumi Pievienotās vērtības nodokļa likumā”, kas Saeimā pieņemts 2017.gada 27.jūlijā un stāsies spēkā 2018.gada 1.janvārī, virzības procesā bija nodrošināta sabiedrības līdzdalība (notikušas konsultācijas ar Latvijas Tirdzniecības un rūpniecības kameru, kā arī attiecībā uz PVN apgrieztās jeb reversās maksāšanas kārtības paplašināšanu būvniecības nozarē ar Latvijas Būvuzņēmēju partnerību un Būvmateriālu ražotāju asociāciju, savukārt attiecībā uz metālizstrādājumu nozari - Mašīnbūves un metālapstrādes rūpniecības asociāciju, bet sadzīves elektronisko iekārtu un elektriskās sadzīves aparatūras piegādēm - Sadzīves preču ražotāju asociāciju). Līdz ar to sabiedrības atkārtota līdzdalība nav nepieciešama.  |
| 3. | Sabiedrības līdzdalības rezultāti |  Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Valsts ieņēmumu dienests |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Nav nepieciešams radīt jaunu pārvaldes funkciju vai veidot jaunu institūciju.Nav nepieciešama esošu institūciju likvidācija vai reorganizācija.Valsts ieņēmumu dienests esošo funkciju ietvaros nodrošinās PVN administrēšanu saistībā ar grozījumu Pievienotās vērtības nodokļa likumā, kas stājas spēkā 2018.gada 1.janvārī, ieviešanu. |
| 3. | Cita informācija | Nav |

Finanšu ministre D.Reizniece-Ozola

Šķetre, 67122013

gunta.sketre@vid.gov.lv